Държавен вестник, бр. 56, 2018 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  56
(2) Решението по ал. 1 се изпраща на по-
канения кандидат, съответно на поканените 
кандидати.
(3) По преценка на възложителя решението 
може да се оповести и публично на страницата 
на възложителя в интернет.
Г л а в а  ш е с т а
ИЗИСКВАНИЯ КЪМ КАНДИДАТИТЕ
Чл. 13. В процедурите по наредбата могат 
да участват български или чуждестранни 
физически или юридически лица или техни 
обединения, които отговарят на предварително 
обявените изисквания.
Чл. 14. (1) Възложителят отстранява от 
участие в процедура по наредбата кандидат, 
който:
1. е осъден с влязла в сила присъда, ос-
вен ако е реабилитиран, за престъпление по 
чл. 108а, чл. 159а – 159г, чл. 172, чл. 192а, 
чл. 194 – 217, чл. 219 – 252, чл. 253 – 260, 
чл. 301 – 307, чл. 321, 321а и чл. 352 – 353е от 
Наказателния кодекс;
2. е осъден с влязла в сила присъда, освен 
ако е реабилитиран, за престъпление, анало-
гично на тези по т. 1, в друга държава членка 
или в трета страна;
3. е обявен в несъстоятелност или е в произ-
водство по несъстоятелност, или е в процедура 
по ликвидация, или е сключил извънсъдебно 
споразумение е кредиторите си по смисъла на 
чл. 740 от Търговския закон, или е преустановил 
дейността си, а в случай че кандидатът или 
участникът е чуждестранно лице – се намира 
в подобно положение, произтичащо от сходна 
процедура, съгласно законодателството на 
държавата, в която е установен;
4. е налице конфликт на интереси по сми-
съла на чл. 25, ал. 1 от ЗПСК, който не може 
да се отстрани;
5. не отговаря на изискванията за доказване 
на възможност за изпълнение, квалификация, 
годност за изпълнение на съответната дейност, 
когато такава се изисква, и други съгласно 
действащото в страната законодателство, ко-
гато такива са определени от възложителя в 
решението по чл. 8, ал. 5 и чл. 10, ал. 3.
(2) Кандидатите представят декларации 
за обстоятелствата по ал. 1, т. 1 – 3, които са 
неразделна част от предложенията за участие 
в процедура по наредбата. Кандидатите пред-
ставят декларация за липсата на „конфликт на 
интереси“ по смисъла на чл. 25, ал. 1 от ЗПСК.
(3) Когато кандидатът е юридическо лице, 
изискването на ал. 1, т. 1, 2 и 4 се отнася 
за лицата, които представляват кандидата, 
включително в конкретната процедура, както 
и за членовете на неговите управителни и 
надзорни органи.
(4) Когато кандидатът е обединение, което 
не е юридическо лице, декларации се предста-
вят от всяко физическо лице и от членовете 
на управителните органи на всяко юридическо 
лице, участващо в него.
(5) За доказване на липсата на основания 
за отстраняване по чл. 14, ал. 1 кандидатът, 
избран за изпълнител, представя:
1. за обстоятелствата по чл. 14, ал. 1, 
т. 1 – свидетелство за съдимост;
2. за обстоятелствата по чл. 14, ал. 1, 
т. 3 – удостоверение, издадено от Агенцията 
по вписванията.
(6) Когато кандидатът, избран за изпъл-
нител, е чуждестранно лице, той представя 
съответния документ по ал. 5, издаден от ком-
петентен орган съгласно законодателството на 
държавата, в която участникът е установен, а 
в случаите, когато в съответната държава не 
се издават документи за посочените обстоя-
телства или когато документите не включват 
всички обстоятелства, участникът представя 
декларация, ако такава декларация има прав-
но значение съгласно законодателството на 
съответната държава.
(7) Възложителят няма право да изисква 
представянето на документите по ал. 5, ко-
гато обстоятелствата в тях са достъпни чрез 
публичен безплатен регистър или информа-
цията или достъпът до нея се предоставят 
от компетентния орган на възложителя по 
служебен път.
Г л а в а  с е д м а
КОМИСИЯ ЗА ОЦЕНЯВАНЕ И КЛАСИ­
РАНЕ НА ПРЕДЛОЖЕНИЯТА
Чл. 15. (1) Оценката на постъпилите пред-
ложения при провеждането на процедура на 
открит конкурс, ограничен конкурс и пряко 
договаряне се извършва от назначена от въз-
ложителя комисия, който определя и срок за 
нейната работа.
(2) В заповедта за назначаване на комисията 
се определят нейните председател и членове, 
включително резервни членове.
(3) Комисията се състои най-малко от три-
ма членове, единият от които задължително 
е правоспособен юрист.
(4) Когато възложителят прецени за необ-
ходимо, в комисията могат да бъдат включ-
вани и експерти, притежаващи необходимите 
знания и опит, които не са служители на 
органа по възлагане. Когато експертите са 
служители на друг държавен орган, заповедта 
за назначаване на комисията се подписва и 
от неговия ръководител.
(5) Когато е създадена работна група, опра-
вомощена да участва в избора или да одобрява 
избора на лица, определени след конкурс за 
извършване на някоя от дейностите по чл. 2, 
в комисията могат да участват членовете на 
тази работна група или определени от тях 
представители.
(6) Комисията заседава в пълен състав, 
освен в случаите на ал. 7. Решенията на ко-
мисията се вземат с обикновено мнозинство